ঘটনাস্থল পরিদর্শনকারী বন্দর থানার উপ-পরিদর্শক (এসআই) ফকরুল ইসলাম  প্রত্যদর্শী পরিবহন ইউনিয়নের সভাপতি কামাল হোসেনের উদ্ধৃতি জানান, আব্দুর রব খড়ের বোঝা মাথায় করে বাসার উদ্দেশ্যে যাচ্ছিল। মীরা বাড়ি এলাকায় পৌছে সে রাস্তা অতিক্রমকালে ভোলা থেকে বরিশাল নগরীগামী তেলের ট্যাংকার (যশোর ট-০৯-০০০৬) এসে তাকে চাপা দেয়। স্থানীয়রা তাকে নিয়ে ফেরীঘাট এলাকায় পৌছলে আব্দুর রব মারা যায়। ট্যাংকার চালক পালিয়ে গেছে। ট্যাংকারটি আটক করা হয়েছে। তেলের ট্যাংকারটি ভোলার তালুকদার এন্টারপ্রাইজের।বন্দর থানার ভারপ্রাপ্ত কর্মকর্তা (ওসি) ফিরোজ আহম্মেদ জানান, এ ঘটনায় মামলা হবে। নিহতের পরিবার মামলা করবে বলে তাকে  জানিয়েছে।